ایردوغان: ملی خوفسیزلیک شوراسی نینگ آرتیدن مهم قرارلر آلینه دی
جمهور رئیس رجب طیب ایردوغان برطرف ایتیلگن کودتا بیلن تیگیشلی آتیله جک آدیملر توغریسیده حکومت نینگ مهم تیارگرلیک آلیب تورگن لیگینی معلوم قیلیب، ایرته گه (چهارشنبه) کون ملی خوفسیزلیک شورا سی و وزیرلر شوراسی بولیب اوته دی. آرتیدن مهم بیر تصمیم اتخاذ بوله دی. ینگی جریاننی اعلان قیله میز، دیدی.
جمهور رئیس اولرنی مخفی گاه لریدن چیقره میز دیگن ایدیم. انه ایندی مخفی گاهلریگه کیریب، چیقره میز، دیب بیان ایتدی. اوشبو حادثه نینگ جده مهم و ملی مسأله ایکن لیگینی اورغولب، نیمه بولگن لیکلری نامعلوم کیشی لرگه وطن نی بیرمه ی میز، دیدی.
ایردوغان جنابلری خودی شو پیتده قضا و خوفسیزلیک اداره لریده مهم آدیملر آتیلماقده ایکن لیگینی معلوم قیلیب، فتو باشقرووچیسی فتح الله گولن بیلن علاقه لی عدالیه وزیرلیگی نینگ دوسیه تیارله گن لیگینی بیلدیردی.
ترکیه جمهور رئیسی خلق ارا جماعت گه خطاباً
"ای مطبوعات! امریکا قوشمه ایالتلریده گی جوره ئی بنالرگه هجوم اویوشتیریلگنده خلق ارا مطبوعات باریب بن لادن بیلن مصاحبه عملگه آشیرسه ایدی قنداغ کوتیب آلردینگیز؟ مثبت معناده کوتیب آلیشینگیز ممکن ایدی می؟ بیراق ترکیه ده کودتا حرکتی گه قول اورگن بیر کیشی نینگ تیمی و اوزیگه بیریلگن 400 جریب زمین ده اوزی بیلن مصاحبه عملگه آشیرگن لرنی قنداغ کوتیب آله سیز؟" دیدی.
جمهور رئیس نینگ خلق گه عملگه آشیرگن اوشبو بیانیه سی ایریم تلویزیون کانال لریدن نشر ایتیلدی.
ایردوغان ملت گه خطاباً قیلگن صحبتیده 15 چی جولای ده گی خائینانه حرکت ده قوراللی کوچلر قومندان لیگی، ترکیه بویوک ملت مجلسی و جمهور رئیس لیک اویینی آماج قرار بیرگن لرنینگ عسکری یونفور شرفی گه تکیه قیلگن تروریست لر ایکن لیگینی بیان ایتدی. بیر کودتا حرکتی نینگ ایلک بار ملت تامانیدن برطرف ایتیلگن لیگینی و بونینگ ترک دموکراسی سی نینگ کوچینی کورستگن لیگینی قید ایتیب، هیچ بیر دموکراسی تروریست گروهی دن امر آلگن عسکر، پولیس، قاضی و بروکراتنی قبول قیلمه یدی، دیدی.
جمهور رئیس خلق دن بو خونخوارلر بیلن شرف لی ترک اردوسی نینگ اجره تیش لرینی سوره دی. دولت نینگ برچه ارگانلریگه سرطان کسل لیگی کبی کیرگن بو خائین لرنی تمیزلش فعالیت لری نینگ قضا و عدلی مرجع لر تامان الیب باریلگن لیگینی بیلدیردی. یونفورمی بولگن تروریستلرنی معصوم کورستماقچی بولگنلرنی کودتا حمایه گری ایکن لیکلرینی اورغولب، بولرنینگ هم حکماً تروریست گروهی اعضاسی ایکن لیگینی افاده ایتدی.
ایردوغان جنابلری دنیا مقیاسیده وطن گه خیانت قیلیش نینگ جزاسی نیمه بولسه بولرنینگ هم اوشه جزانی ترترلیگینی قید ایتیب، 15 نچی جولایدن بویان خلق نینگ برچه گروه لری نینگ ملی اراده گه صاحب چیققن لیگینی ایسله تیب اوتدی.
جمهور رئیس حادثه جریانیده شهید بولگنلرگه، اوییدن دوعا بیلن حمایت قیلگنلرگه، ملت نینگ شرفی گه صاحب چیققن برچه سیاسی حزب رهبرلریگه، خوفسیزلیک کوچلری نینگ جانینی سپر قیلگن برچه اعضالریگه، خائینانه پلانگه اورین آلمه گن شرفلی ترک عسکرلریگه و کودتاچیلرگه قرشی حرکت ایتگن مطبوعات ارگانلریگه منتدارچیلیک بیلدیردی.
ایردوغان صحبتینی هر قیین چیلیک نینگ آرتیده آسان لیک، هر کیچه نینگ آرتیده بیر کوندوزنینگ موجود ایکن لیگینی معلوم قیلیب دوام ایتدی. بو توپراقلرده اوز اولکه داشلریگه تانگ تفنگ بیلن هجوم اویوشتیرگن ییتیشمه یدی، فتو پروژه بیر تشکیلات دیر. فتو کبی وطنی نینگ بیردم لیگی گه ضرر بیرگن ترور تشکیلاتی گه قره ته جدی شکلده مجادله نینگ دوام ایترلیگینی اعلان قیلدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
